Wir nachbenandten, mit namen ✳ Ulli Vischer von Bürr ✳ unnd Matheùs Renickher von Schintzach ✳ unnd der zeit ✳ lanndtweybel zuͦ Kingsveldten, ✳ alsz weylùndt ✳ Werni Hermans, gewesnen hoffschreybers zù Kingsveldten, selligen, verlosner froùwen ✳ Frenna Hermenin und ✳
dern kinder recht gebne, verordnete vögt, ✳ beckhennen unnd thùndt kùndt ✳ aller menigclich mit disem brieffe, ✳ das wir für unns, ✳
oùch anstatt unnserer vogt froùw unnd kinder, ✳ oùch unnser und dern erben und nochkomen ✳ ( ✳ doch mit irm gùtten gùnst wisen unnd ✳
willen ✳ ) einnes stetten, vesten, uffrechten, redtlichen, im er werenden, ewigen und unwider riefflichen kaùffs, wie dan der in allen
rechten unnd gerichten, aùch noch gewonheytten der landen aller krefftigist sein soll und beschechen mag, verkaùfft und zù kaùffenn ✳
geben haben und geben hiemit zù kaùffen ✳ dem fromen, fürsichtigen, ersamen unnd weyssen herrn Samiel Tilman, bùrger
zù Bernn und der zeit hoffmeister zù Kingsveldten, ✳ der dan aùch zù handen des hoff Kingsveldten inkomen, nùtzùng
unnd braùch ✳ semlichen kaùff angenomen und gethon hatt, namlichen ein matten, ist ungevàrlichen zwei manwerckh ✳ und ✳
wirtt genant die Nùnen Matt, ✳ im Hapspùrger holtz, so man nempt im Hiltenspiechel ✳ und aùch gemeldtem hoff Kingsveldten zùgeherig, gelegen ✳ unnd stoset das holtz rings weysz darùmb, ✳ für frey, ledig eiigen unnd unversetzt. ✳ unnd ist diser kaùff zùganngen
unnd beschechen ✳ umb achtzig pfùndt ✳ Ergöùwer unnd diser landts werùng ✳ ( ✳ welches dann innen von wegen seiner lannge unnd ✳
gùtten diennst halben darùmb geben unnd abgenomen worden ✳ ), dern wir, die verkeffer, von dem keffer also bar uszgericht, ✳
verniegt unnd bezaldt sendt, ✳ unnd sagen der halben ✳ in namen unser, aùch von wegen ✳ erstgemeldter unserer vogt froùw,
khinder und deren erben ✳ und nochkomen ✳ gemeldten herrn keffern, ✳ der dan zù handen ✳ innamen des selben hoff Kingsveldten disen kaùff thonn, ✳ inne unnd allen nachkomenden hoffmaistern ✳ des obgedochten kaùff schillings ✳ ganntz qùit,
frey, ledig unnd losz inn krafft disz brieffs. ✳ also mag hinfüro gedachter keffer oder ein jeder hoffmaister, ✳ der
jee zùn zeitten alhie sein wirtt, ✳ mit irer erkaùfften matten noch irem gevallen schaldten, waldten, nùtzen unnd niesenn, ✳ praùchen, besetzen und besitzen ✳ zù endtsetzen als mit andern des hoff Kingsveldten güttern, von menigclichen verhindertt unnd unbeckimertt, ✳ dann wir, ✳ die verkeffer, für unnsz, aùch unser vogt froùw und khinder ✳ und dern erben ✳
unnd nachkomen ✳ hiemit solches verkaùffs ✳ unnd aller dern gerechtigkait ✳ gentzlichen verzigen und begeben haben, ✳ darvor
unns kein recht ✳ in stetten noch lanndtgericht freyen und schirmen soll, ✳ dan wir unns hiemit alles schirrms unnd ✳
behülffs ✳ sampt dem rechten gemeiner verzeichùng gentzlichen verzigen ✳ unnd begeben haben wellen, ✳ allesz getrùwlich
unnd ungeverlich. ✳ desz zù worem urckhùndt ✳ unnd merer sicherhaitt ✳ so haben wir, ✳ erstgemeldte verkeffer, ✳ in namen unser und unserer vogt froùw ✳ und khinder ✳ erpeten und gebetten denn fromen, fürnemen unnd weyssen herrn Hanns Velckhli,
der zeit schùltheys ✳ zù Brùgg, ✳ unnsren ginstigen herrn, das er sein eiigen insigel für unns unnd unnser erben, doch ime und seinen erben ✳ onne schaden, an disen brieff gehenckt hatt, ✳ der geben ist ✳ uff samstag vor exaùdi im taùsendt fünff hùndert ✳
unnd im acht unnd sechtzigstenn jare. ✳